**Cadet Femení**

CH Vilanova Hipersimply 26 (12)

CE Tortosa 34 (13)

Quarta jornada de la temporada pel cadet femení del CE Tortosa, i quarta victòria de les noies entrenades per Rosa Chertó.

Inici molt espès tortosí sense poder trobar la manera de defensar a un correcte equip local, ni la manera de trobar porteria com ens tenien acostumades en les darreres setmanes. Joc insuls i pocs gols, amb això 12-13 al descans.

Però, un inici de la segona part amb un altre aire, va fer canviar totalment el transcurs del partit. Més sòlides en defensa i amb major encert atacant van poder trencar el partit i obrir una escletxa important al marcador que van poder mantenir fins a la fi del partit.

Totes les noies van estar a un nivell correcte, però destacarem el paper extraordinari de Paula Yelamo amb un recital ofensiu que li va permetre marcar 13 gols. Simplement espectacular.

La setmana vinent no es juga al ser jornada de descans per l’equip tortosí.

C.E. TORTOSA:

- Porteres: Maria Subirats

- Jugadores: Idoia Clemente, Núria Aragonés, Paula Yelamo, Anna Subirats, Judith Nicol, Blanca Viñas, Paula Calvet, Emma Ortiz, Cinta Miralles i Elba Martorell

**Cadet Masculí**

CE Molins de Rei 2015 - Blanc 23

CE Tortosa 27

**Juvenil Masculí**

CH Tarragona 23 (12)

CE Tortosa 18 (6)

Nova derrota del juvenil en que la mala primera part dels tortosins va condicionar tot el partit.

A la segona part es va millorar, sobre tot en atac, però no va ser suficient para remuntar el partit.

C.E. TORTOSA:

- Porters: Ignasi Teruel, Ivan Sanchez

- Jugadors: Eduard, Enric, Joan Ignasi, Lluis, Miravalls, Angel, Pedro, Calaf, Nil

**Sènior Femení**

CE Tortosa 28

Llavaneres – Caldes d’Estrac 19

Quarta victòria consecutiva del sènior femení del Centre d’Esports. Aquesta jornada es disputava a Tortosa on les visitava Llavaneres.

La primera part va començar molt igualada per part dels dos equips, però minuts després el Tortosa va començar a distanciar-se al marcador. En uns minuts finals no massa bons per a les locals, finalment acabava la part guanyant només de 3 gols.

A la segona part les tortosines van anar augmentant la diferència al marcador donat que es mostraven superiors a la pista però, tenien una cosa clara, no volien que els hi passes com en l’anterior partit que al final van acabar guanyant tan sols d’un gol tot i portar un bon avantatge, i van seguir lluitant fins l’últim minut.

C.E. TORTOSA:

- Porteres: Alexandra

- Jugadores: Mari, Montse, Ariadna, Maria, Georgina, Núria, Rosa, Laura

**Sènior Masculí**

CE Tortosa 43 (21)

H Ribes 22 (11)

Després de la derrota al camp del Cardedeu el passat cap de setmana, el sènior masculí va respondre amb una contundent victòria contra l'Handbol Ribes per 43-22, un dels equips capdavanters de tercera Catalana que encara no havia perdut cap partit.

La primera part va començar amb una molt bona defensa local que va permetre anotar al contraatac i anar dominant en el marcador des dels primer minuts. Tot i que l’equip visitant mostrava un bon nivell en tots els aspectes, la gran defensa i efectivitat impossibilitaven que els ribetans poguessin controlar el partit. Tot i això, el marcador es mantenia prou igualat fins que en els últims 10 minuts els tortosins van donar un punt més i els visitants no van poder seguir el ritme. S’arribava així al descans amb una diferència de 10 gols favorable als del Centre d’Esports.

La segona part va seguir amb la mateixa dinàmica tot i l’intent dels del Garraf que van reduir momentàniament la diferència a 8 gols. Però amb això es va quedar i a partir d’aquí els ebrencs van seguir anotant en facilitat fins arribar al resultat final de 43-22.

La pròxima setmana els espera un important partit a casa d’un dels equips de la zona mitja de la taula on guanyar significaria un important pas per mantenir-se en les primeres posicions de la lliga.